Ελένη Βικτώρια του Σλέσβιχ-Χόλσταϊν

Η Ελένη Βικτωρία (γερμ. Helena Viktoria von Schleswig-Holstein-Sonderburg-Augustenburg, 3 Μαΐου 1870 - 13 Μαρτίου 1948) του Οίκου του Σλέσβιχ-Χόλσταϊν-Σόντερμπουργκ-Αουγκούστενμπουργκ ήταν πριγκίπισσα του Σλέσβιχ-Χόλσταϊν .

Βιογραφία
Η Βικτωρία Λουίζα Σοφία Αυγούστα Αμαλία Ελένη γεννήθηκε στις 3 Μαΐου 1870 στην Οικία Φρόγκμορ, και ήταν το τρίτο παιδί και η πρώτη κόρη του Χριστιανού του Σλέσβιχ-Χόλσταϊν και της Ελένης του Ηνωμένου Βασιλείου.This led to their being mockingly referred to as 'The Princesses of Nothing' by their cousin Victoria Mountbatten, Marchioness of Milford Haven, née Princess of Hesse and by Rhine, as her granddaughter Pamela Hicks records in her memoir "Daughter of Empire" (London 2012), p. 161. Βαπτίστηκε στο ιδιωτικό παρεκκλήσι του Κάστρου του Ουίνδσορ στις 20 Ιουνίου 1870. Ανάδοχοι της ήταν η μητρική γιαγιά της, βασίλισσα Βικτωρία, η Δούκισσα του Κέιμπριτζ, η μητρική θεία της, Λουίζα, οι μητρικοί θείοι της Αρθούρος, Δούκας του Κόννωτ & Στράδερν, καιΛεοπόλδος, Δούκας του Ώλμπανυ, ο Βλαδίμηρος της Δανίας, ο Εδουάρδος της Σαξονίας-Βαϊμάρης, η Λουίζα Αυγούστα του Σλέσβιχ-Χόλσταϊν και η Καρολίνα Αμαλία του Σλέσβιχ-Χόλσταϊν (οι δύο τελευταίες αντιπροσωπεύτηκαν από την Δούκισσα του Ρόξμπρα).Queen Victoria's Journals - Monday 20th June 1870Ήταν γνωστή στην οικογένειά της ως Θόρα και ενίοτε ως Σνάιπ λόγω των γαμψών χαρακτηριστικών της. Η ίδια χρησιμοποιούσε το τελευταίο και το πρώτο όνομά της: Ελένη Βικτωρία. 

Ήταν παράνυφος στο γάμο της μητρικής θείας της, Βεατρίκης με τον Ερρίκο του Μπάττενμπερκ το 1885, και στο γάμο του εξαδέλφου της, Γεώργιου, Δούκα της Υόρκης, με τη Μαρία του Τεκ το 1893. Δεν παντρεύτηκε ποτέ. 

Ακολούθησε το παράδειγμα της μητέρας της στο να εργάζεται για διάφορους φιλανθρωπικούς οργανισμούς, κυρίως για το YMCA, τη YWCA και το Γηροκομείο "Πριγκίπισσας Χριστιανού" στο Ουίνδσορ.

Μετά τον Β΄ Παγκόσμιο Πόλεμο, η υγεία της ήταν τόσο κακή που την καθήλωσε σε αναπηρικό καροτσάκι. Μια από τις τελευταίες σημαντικές εμφανίσεις της Ελένης Βικτωρίας ήταν στο γάμο της δεύτερης εξαδέλφης της, Ελισάβετ, με το Φίλιππο της Ελλάδας και της Δανίας.Royal Collection: Seating plan for the Ball Supper Room http://www.royalcollection.org.uk/microsites/royalwedding1947/object.asp?grouping=&exhibs=NONE&object=9000366&row=82&detail=magnify

Πέθανε στις 13 Μαρτίου 1948 στο Μπάρκλεϋ Σκουέρ σε ηλικία 77 ετών. Αρχικά, θάφτηκε στο Παρεκκλήσι του Αγίου Γεωργίου του Ουίνδσορ και λίγες μέρες αργότερα θάφτηκε στο Φρόγκμορ.

Τίτλοι
3 Μαΐου 1870 – 17 Ιουλίου 1917: Η Υψηλότητά της Πριγκίπισσα Ελένη Βικτωρία του Σλέσβιχ-Χόλσταϊν
17 Ιουλίου 1917 – 13 Μαρτίου 1948: Η Υψηλότητά της Πριγκίπισσα Ελένη Βικτωρία

Τιμητικές διακρίσεις
Εθνικές
VA: Κυρία του Τάγματος της Βικτωρίας και του Αλβέρτου 1883
CI: Κυρία του Τάγματος του Στέμματος της Ινδίας 1889
RRC: Παραλήπτρια του Βασιλικού Ερυθρού Σταυρού 16 Μαρτίου 1900
GBE: Κυρία Μεγαλόσταυρου του Τάγματος της Βρετανικής Αυτοκρατορίας 1918
GCStJ: Κυρία Μεγαλόσταυρου του Τάγματος του Αγίου Ιωάννη 1928

Ξένες
 25px: Κυρία του Βασιλικού Τάγματος της Βασίλισσας Μαρίας Λουίζας

Παραπομπές

Πηγές
Ronald Allison and Sarah Riddell, eds., The Royal Encyclopedia (London: Macmillan, 1992).
"Obituary: Princess Helena Victoria, Charity and Social Services," 15 March 1948, p. 7.
"Royal Titles: German Names Dropped, British Peerages for Princes," The Times 20 July 1917, p. 7.

Εξωτερικοί σύνδεσμοι


Κατηγορία:Γερμανοί ευγενείς
Κατηγορία:Βρετανίδες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ